इन सबके अलावा मुंबई के कई इलाकों में और हिमाचल प्रदेश के शिमला में भी भारी बारिश हुई है. वहीं, दिल्ली में पिछले कुछ दिनों से बादल छाये रहने के कारण तापमान में एक से दो डिग्री सेल्सियस तक गिरावट दर्ज की गई है. मौसम विभाग ने दिल्ली और आसपास के इलाकों में बारिश की संभावना जताई थी. मौसम विभाग ने 4 और 5 जुलाई को भी राष्ट्रीय राजधानी क्षेत्र में आंशिक बादल छाये रहने और 6 जुलाई को बादल साफ रहने का अनुमान लगाया है. वहीं, आठ जुलाई को दिल्ली में कुछ इलाकों में हल्की से तेज बारिश होने की संभावना भी जताई गई है.